CELEX: 62019CN0469
Language: mt
Date: 2019-06-19 00:00:00
Title: Kawża C-469/19: Talba għal deċiżjoni preliminari mressqa mill-Bundesgerichtshof (il-Ġermanja) fid-19 ta’ Ġunju 2019 — All in One Star Ltd

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/15
            
         
      Talba għal deċiżjoni preliminari mressqa mill-Bundesgerichtshof (il-Ġermanja) fid-19 ta’ Ġunju 2019 — All in One Star Ltd
      (Kawża C-469/19)
      (2019/C 328/16)
      Lingwa tal-kawża: il-Ġermaniż
      
         Qorti tar-rinviju
      
      Bundesgerichtshof
      
         Partijiet fil-kawża prinċipali
      
      
         Rikorrenti u appellanti: All in One Star Ltd
      
         Domandi preliminari
      
      
                  1)
               
               
                  L-Artikolu 30 tad-Direttiva (UE) 2017/1132 (1) jipprekludi leġiżlazzjoni nazzjonali li tipprovdi li l-inklużjoni fir-reġistru kummerċjali ta’ fergħa ta’ kumpannija b’responsabbiltà limitata, li għandha s-sede tagħha fi Stat Membru ieħor, teżiġi l-indikazzjoni tal-ammont ta’ kapital azzjonarju jew ta’ valur ta’ kapital ieħor komparabbli?
               
            
                  2)
               
               
                  
                              (a)
                           
                           
                              L-Artikolu 30 tad-Direttiva 2017/1132 jipprekludi leġiżlazzjoni nazzjonali li tipprovdi li, fil-mument tat-talba għall-inklużjoni fir-reġistru kummerċjali ta’ fergħa ta’ kumpannija b’responsabbiltà limitata li għandha s-sede tagħha fi Stat Membru ieħor, id-direttur tal-kumpannija għandu jipprovdi assigurazzjoni, fir-rigward tal-persuna tiegħu, li ma hemm ebda impediment għan-nomina tiegħu skont id-dritt nazzjonali, fil-forma ta’ projbizzjoni ġudizzjarja jew amministrattiva li jeżerċita professjoni jew attività li tikkorrispondi kompletament jew parzjalment mal-għan tal-kumpannija, jew fil-forma ta’ kundanna definittiva għal ċerti reati kriminali, u li f’dan ir-rigward, ġie informat minn nutar, membru tal-professjoni legali komparabbli jew konsulent legali, bl-obbligu assolut tiegħu li jipprovdi informazzjoni lill-qorti?
                           
                        
                              (b)
                           
                           
                              Fil-każ ta’ risposta fin-negattiv għad-domanda 2(a):
                              
                                           
                                       
                                       
                                          L-Artikoli 49 u 54 TFUE jipprekludu leġiżlazzjoni nazzjonali li tipprovdi li, fil-mument tat-talba għall-inklużjoni fir-reġistru kummerċjali ta’ fergħa ta’ kumpannija b’responsabbiltà limitata li għandha s-sede tagħha fi Stat Membru ieħor, id-direttur tal-kumpannija għandu jipprovdi tali assigurazzjoni?
                                       
                                    
                        
            
         (1)  Direttiva (UE) 2017/1132 tal-Parlament Ewropew u tal-Kunsill tal-14 ta’ Ġunju 2017 dwar ċerti aspetti tal-liġi dwar il-kumpaniji (ĠU 2017 L 169, p. 46).